22.7.1999 Euroopan yhteisöjen virallinen lehti L 189/43 NEUVOSTON ASETUS (EY) N:o 1602/1999, annettu 19 päivänä heinäkuuta 1999, maito- ja maitotuotealan yhteisestä markkinajärjestelystä koskevista lisäsäännöistä kulutukseen tarkoitetun maidon osalta annetun asetuksen (EY) N:o 2597/97 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen ('), ottaa huomioon Euroopan parlamentin lausunnon (?), sekä katsoo seuraavaa: Asetuksen (EY) N:o 2597/97 (?) 4 artiklan d alakohdassa säädetään, että kulutukseen tarkoitetun maidon rasvattoman kuiva-ainepitoisuuden on oltava vähintään 8,50 prosenttia (m/m) maidossa, jonka rasvapitoi- suus on 3,50 prosenttia (m/m), tai vastaava pitoisuus, jos kyse on maidosta, jonka rasvapitoisuus on toinen. On todettu, että tietyissä jäsenvaltioissa kerätyn raakamaidon kuiva-ainepitoisuus jää kautta vuoden tai osan vuodesta mainitun pitoisuuden alapuolelle. Tällainen tilanne saattaa vaarantaa kulutukseen tarkoitetun maidon säännöllisen saannin yhteisön tietyillä alueilla. Mainitun asetuksen 3 artiklan 2 kohdassa säädetyt maidon rasvatonta kuiva-ainesosaa koskevat rajoitukset sekä mainitun asetuksen 4 artiklassa säädetyt muut lisävaatimukset huomioon ottaen edellä tarkoitettu d alakohta olisi poistettava 1 päivästä tammikuuta 1999, ON ANTANUT TÄMÄN ASETUKSEN: 1 artikla Poistetaan asetuksen (EY) N:o 2597/97 4 artiklan d alakohta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 19 päivänä heinäkuuta 1999. Neuvoston puolesta K. HEMILÄ Puheenjohtaja (1) EYVL C 70, 13.3.1999, s. 14. (?) Lausunto annettu 14. huhtikuuta 1999 (ei vielä julkaistu virallisessa lehdessä). () EYVL L 351, 23.12.1997, s. 13.